text: 67. ΑΠΟΦΑΣΙΣ ΥΠΟΥΡΓΟΥ ΕΘΝΙΚΗΣ ΟΙΚΟΝΟΜΙΑΣ Αριθ.23191/4086 της 2 Ιουν./13 Ιουλ.  1973 (ΦΕΚ Β΄ 811) Περί αναθέσεως έργου εκδικάσεως αιτήσεων θεραπείας ησφαλισμένων κατ’ αποφάσεων Δ/ντών Παροχών Ανεργίας κλπ. εις τας παρά ταις Περ/καίς, Δ/νσεσι του Ο.Α.Ε.Δ. Τοπικάς Επιτροπάς. Έχοντες υπ’ όψει: α.Τας διατάξεις της παρ. 8 του άρθρ. 5 του υπ’ αριθ. 803/70 Β.Δ/τος περί των παρά τω Ο.Α.Ε.Δ. Επιτροπών. β.Τας διατάξεις της παρ. 6 του άρθρ. 5 του αυτού ως άνω Β.Δ/τος, εν συνδυασμώ προς τας τοιαύτας του άρθρ. 48 του υπ’ αριθ. 405/1971 Β.Δ/τος, περί Οργανώσεως, συγκροτήσεως και λειτουργίας των Υπηρεσιών του Ο.Α.Ε.Δ. γ.Την υπ’ αριθ. 8342/14.12.72 απόφασιν του Υπουργού Εθνικής Οικονομίας, περί μεταβιβάσεως αρμοδιοτήτων εις τους Υφυπουργούς, τον Γενικόν Γραμματέα και Αναπληρωτάς Γενικούς Γραμματείς του Υπουργείου Εθνικής Οικονομίας και δ.Την υπ’ αριθ. 76227/23.5.73 αναφοράν του Ο.Α.Ε.Δ., δι’ ης υπεβλήθη ημίν απόσπασμα πρακτικού της υπ’ αριθ. 50/11.5.73 συνεδριάσεως του Δ.Σ. αυτού, καθ’ ην απεφασίσθη η υποβολή ημίν προτάσεως περί αναθέσεως του έργου της εκδικάσεως των αιτήσεων θεραπείας των ησφαλισμένων εις τας παρά ταις Περιφερειακαίς Διευθύνσεσι αυτού λειτουργούσας Τοπικάς Επιτροπάς, αποφασίζομεν: Ανατίθεμεν το έργον της εκδικάσεως πασών των αιτήσεων θεραπείας των ησφαλισμένων κατ’ αποφάσεων των οικείων Δ/ντών επί Παροχών Ανεργίας, Στρατεύσεως και Οικογενειακών Επιδομάτων εις τας παρ’ εκάστη Περιφερειακή Δ/νσει του Ο.Α.Ε.Δ. λειτουργούσας Τοπικάς Επιτροπάς. Των εν λόγω αιτήσεων θεραπείας εξαιρούνται εκείναι, αίτινες υποβάλλονται υπό επαναπατριζομένων εκ του εξωτερικού Ελλήνων και αναφέρονται εις θέματα διακοπής ή μη χορηγήσεως επιδόματος, λόγω μη αναλήψεως προσφερθείσης καταλλήλου εργασίας, μη αποδόσεως του υπό της Ελληνογερμανικής Συμβάσεως προβλεπομένου ποσού επιδόματος ή λόγω εκπροθέσμου υποβολής της προς επιδότησιν αιτήσεως. Επί της λαμβανομένης αποφάσεως υπό των ως άνω Επιτροπών δύναται ο Διευθυντής της Περιφερειακής Δ/νσεως του Ο.Α.Ε.Δ. να διαφωνή, εφ’ όσον αυτή αντίκειται εις την κειμένην νομοθεσίαν, του σχετικού φακέλλου, εν τη περιπτώσει ταύτη, υποβαλλομένου εντός πενθημέρου εις την παρά τη Διοικήσει του Οργανισμού Επιτροπήν Επιλύσεως Ασφαλιστικών Διαφορών, προς λήψιν τελικής αποφάσεως. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ. 98,61) Σελ. 98,61(α) Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.65-67 Περί κατανομής συνεισπραττομένων εσόδων ΙΚΑ, ΟΑΕΔ και ΟΕΚ βλ. την υπ’ αριθ. Φ.21/11/4860/1973 απόφασιν (τόμ. 15Β σελ. 70,801). 